rejauldu/bengali-wikipedia huggingface dataset:
নিয়াজ আহমেদ খান (জন্ম: ২৮ সেপ্টেম্বর ১৯৬৬) একজন বাংলাদেশী শিক্ষাবিদ ও অধ্যাপক। তিনি ঢাকা বিশ্ববিদ্যালয়ের উন্নয়ন অধ্যয়ন বিভাগের অধ্যাপক এবং বিশ্ববিদ্যালয়টির বর্তমান উপাচার্য। এ পদে নিয়োগ লাভের আগে তিনি ঢাবির উন্নয়ন অধ্যয়ন বিভাগের সভাপতি এবং বেসরকারি বিশ্ববিদ্যালয় ইনডিপেনডেন্ট ইউনিভার্সিটি, বাংলাদেশের (আইইউবি) উপ-উপাচার্য এবং সাময়িক সময়ের জন্য ভারপ্রাপ্ত উপাচার্য হিসেবে দায়িত্ব পালন করেন।   প্রাথমিক জীবন  নিয়াজ আহমেদ খান ১৯৬৬ সালের ২৮ সেপ্টেম্বর চট্টগ্রামের লোহাগাড়া উপজেলার চুনতি গ্রামে জন্মগ্রহণ করেন। তার পূর্বপুরুষ খান বাহাদুর নাসির উদ্দিন ছিলেন অবিভক্ত ভারতের একজন ডেপুটি ম্যাজিস্ট্রেট ও ডেপুটি কালেক্টর। দাদা কবীর উদ্দিন আহমেদ খান আসাম-বেঙ্গল সিভিল সার্ভিসের ডেপুটি কালেক্টর এবং প্রথম শ্রেণির ম্যাজিস্ট্রেট হিসেবে কর্মরত ছিলেন। তার বাবা শফিক আহমেদ খান জাতিসংঘের একজন পরামর্শক হিসেবে কাজ করতেন।   শিক্ষাজীবন  নিয়াজ আহমেদ কুমিল্লা শিক্ষা বোর্ডের অধীনে মানবিক বিভাগ থেকে প্রথম বিভাগে প্রথম স্থান লাভ করে মাধ্যমিক ও উচ্চ মাধ্যমিক পাস করেন। তিনি চট্টগ্রাম বিশ্ববিদ্যালয়ের সমাজবিজ্ঞান অনুষদের লোক প্রশাসন বিভাগ থেকে প্রথম শ্রেণিতে প্রথম স্থান অধিকার করে ১৯৮৬ সালে স্নাতক (সম্মান) ও ১৯৮৭ সালে স্নাতকোত্তর ডিগ্রি লাভ করেন। ১৯৯১ সালে তিনি ইনস্টিটিউট অব পার্সোনেল ম্যানেজমেন্ট থেকে মানবসম্পদ ব্যবস্থাপনা বিষয়ে পোস্ট গ্র্যাজুয়েট ডিপ্লোমা সম্পন্ন করেন। তিনি কমনওয়েলথ বৃত্তি নিয়ে যুক্তরাজ্যের ওয়েলস বিশ্ববিদ্যালয় থেকে ১৯৯৬ সালে পিএইচডি ডিগ্রি অর্জন করেন এবং পরবর্তী সময়ে অক্সফোর্ড বিশ্ববিদ্যালয়, সোয়ানসি বিশ্ববিদ্যালয় ও এশিয়ান ইউনিভার্সিটি অব টেকনোলজিতে পোস্ট ডক্টরাল গবেষণা সম্পাদন করেন।   কর্মজীবন  নিয়াজ আহমদ খান ১৯৯২ সালে চট্টগ্রাম বিশ্ববিদ্যালয়ের লোক প্রশাসন বিভাগে প্রভাষক পদে যোগদান করেন। এরই ধারাবাহিকতায় তিনি ১৯৯৪ সালে সহকারী অধ্যাপক, ১৯৯৯ সালে সহযোগী অধ্যাপক ও ২০০৫ সালে অধ্যাপক পদে উন্নীত হন। ২০০৬ সালে তিনি ঢাকা বিশ্ববিদ্যালয়ের উন্নয়ন অধ্যয়ন বিভাগে অধ্যাপক হিসেবে যোগদান করেন।  তিনি এশিয়ান ইউনিভার্সিটি ফর উইমেন-এ ডেভেলপমেন্ট স্টাডিজের বিশেষ অতিথি অধ্যাপক হিসেবে কাজ করেন এবং অক্সফোর্ড বিশ্ববিদ্যালয়ের কুইন এলিজাবেথ হাউসে সিনিয়র কমনওয়েলথ ফেলো/সাউথ এশিয়ান ফেলো হিসেবে গবেষণা সম্পন্ন করেন। এছাড়াও, তিনি আইইউসিএনের বাংলাদেশ কান্ট্রি অফিসে কান্ট্রি রিপ্রেজেন্টেটিভ (২০০৯-২০১১) হিসেবে এবং জাতিসংঘ উন্নয়ন কর্মসূচির (ইউএনডিপি) চট্টগ্রাম হিল ট্র্যাক্টস ডেভেলপমেন্ট ফ্যাসিলিটি (সিএইচটিডিএফ)-এর জ্যেষ্ঠ প্রোগ্রাম সমন্বয়কারী (২০০৪-২০০৬) হিসেবে দায়িত্ব পালন করেন। তার কর্মজীবনে আরও উল্লেখযোগ্য পদগুলোর মধ্যে রয়েছে এশিয়ান ইনস্টিটিউট অফ টেকনোলজির এশিয়া রিসার্চ ফেলো (১৯৯৬-১৯৯৮) এবং পল্লী কর্ম-সহায়ক ফাউন্ডেশনের (পিকেএসএফ) অপারেশনস বিভাগের ব্যবস্থাপক (১৯৯০-১৯৯২) হিসেবে কাজ করা।  নিয়াজ আহমদ খান ২০২১ থেকে ২০২৪ সাল পর্যন্ত ইনডিপেনডেন্ট ইউনিভার্সিটি, বাংলাদেশের (আইইউবি) উপ-উপাচার্য হিসেবে দায়িত্ব পালন করেন। ২০২৪ সালের ২৭ আগস্ট তিনি ঢাকা বিশ্ববিদ্যালয়ের ৩০তম উপাচার্য হিসেবে নিয়োগ লাভ করেন।  তথ্যসূত্র  বহিঃসংযোগ    বিষয়শ্রেণী:১৯৬৬-এ জন্ম বিষয়শ্রেণী:চট্টগ্রামের ব্যক্তি বিষয়শ্রেণী:ঢাকা বিশ্ববিদ্যালয়ের উপাচার্য বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:এশিয়ান ইউনিভার্সিটি ফর উইমেনের শিক্ষক
শাংলা জেলা (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। জেলাটি সদর দপ্তর বা রাজধানী আলপুরিতে অবস্থিত। এটি পূর্বে সোয়াত জেলার একটি উপবিভাগ ছিল, কিন্তু ১৯৯৫ সালের ১০ জুলাই তারিখে এটি একটি জেলায় উন্নিত করা হয়েছিল। জেলাটির মোট এলাকা হচ্ছে ১,৫৮৬ বর্গ কিলোমিটার।  শাংলায় তিনটি উপবিভাগ রয়েছে:   আলপুরী,   পুরান   ও বেশম তহসিল।  অবস্থান ভৌগোলিক অবস্থান অনুযায়ী জেলাটির উত্তরে কোহিস্তান জেলা, পশ্চিমে বট্টগ্রাম জেলা এবং তরঘার জেলা, পশ্চিমে সোয়াত জেলা এবং দক্ষিণে বানার জেলা দ্বারা বেষ্টিত।  জনসংখ্যা ২০১৭ সালের আদমশুমারীর হিসাব অনুযায়ী, জেলাটির জনসংখ্যার ছিল প্রায় ৭৫৭,৮১০ জন যেটি জনসংখ্যার ঘনত্ব প্রতি বর্গ কিলোমিটারে দাড়ায় ৪৮০ জন।১৯৯৮ সালের আদমশুমারি অনুসারে, জেলাটির জনসংখ্যা ছিল প্রায় ৪৩৫,৫৬৩ জন, যেখানে গড় বার্ষিক বৃদ্ধির হার ছিল ৩.৩% এবং জনসংখ্যার ঘনত্ব প্রতি বর্গ কিলোমিটার ছিল ২৭৪ জন। মোট পরিবারের সংখ্যা ছিল ৬৪,৩৯১ টি এবং পরিবারের গড় আয়তন ছিল ৮.১ টি।  তথ্যসূত্র  গ্রন্থপঞ্জি  বিষয়শ্রেণী:খাইবার পাখতুনখোয়ার জেলা বিষয়শ্রেণী:শাংলা জেলা বিষয়শ্রেণী:পাকিস্তানের ইতিহাস
নবাব মেজর খাজা হাসান আসকারি (২১ আগস্ট ১৯২১- ৯ আগস্ট ১৯৮৪) ঢাকার ষষ্ঠ ও শেষ নবাব ছিলেন। তিনি ঢাকার আহসান মঞ্জিলে জন্মগ্রহণ করেন। তিনি নবাব খাজা হাবিবুল্লাহ ও শাহরিয়ার বেগমের বড় সন্তান। ১৯৫৮ সালে বাবার মৃত্যুর পর তিনি নবাব হন।  প্রাথমিক জীবন নবাব হাসান আসকারি ২১ আগস্ট ১৯২১ সালে জন্মগ্রহণ করেন। তিনি মক্তব থেকে তার প্রাথমিক শিক্ষা শেষ করেন। তারপর তিনি মুসলিম উচ্চ বিদ্যালয়ে ভর্তি হন। তার মা মাত্র ১০ বছর বয়সে মারা যায়। তিনি ১৯৪০ সালে আলিগড় স্কুল ও কলেজ থেকে বি.এ. পাস করেন। তিনি সেখানে একটি ক্রিকেট দলের অধিনায়ক ছিলেন। তিনি সেই সময় কায়েদ-ই-আজম পুরস্কার লাভ করেন। তিনি আলিগড় বিশ্ববিদ্যালয় থেকে ১৯৪২ সালে স্নাতক করেন এবং ১৯৪৪ সালে ব্রিটিশ ইন্ডিয়ান আর্মিতে কমিশনড অফিসার হিসেবে যোগদান করেন। তিনি দ্বিতীয় বিশ্বযুদ্ধে বার্মায় জাপান আর্মির সাথে একটি যুদ্ধে আহত হয়ে চাকরি ছেড়ে দেন। দেশবিভাগের পরে ১৯৪৮ সালে তিনি পাকিস্তান সামরিক বাহিনীতে যোগ দেন। ১৯৪৮ সালে তিনি সুরাটের নবাব হাফিজুদ্দিন খানের কন্যা বিলকিস শেহজাদীকে বিয়ে করেন। দম্পতির এক ছেলে ও চার কন্যা আছে।  তিনি ইস্ট বেঙ্গল রেজিমেন্টের অংশ ছিলেন। ১৯৪৯ সালে তাকে নৌশেরা আর্মড কর্পসে স্থানান্তরিত করা হয়। ১৯৫০ সালে তার চাচা খাজা নাজিমুদ্দিন পাকিস্তানের গভর্নর থাকাকালীন তাকে তার দেহরক্ষীর দায়িত্ব দেয়া হয়। ১৯৫১ সালে তাকে পূর্ব পাকিস্তানে পাঠানো হয়। তবে ১৯৫৪ সালে আবার রাওয়ালপিন্ডিতে স্থানান্তর করা হয়।  শেষ নবাব তার বাবা নবাব খাজা হাবিবুল্লাহ ২১ নভেম্বর ১৯৫৮ সালে মৃত্যুবরণ করলে তিনি নবাব হন। তিনি পূর্ব পাকিস্তানে এসে রিক্রুটিং অফিসার পদে নিযুক্ত হন। হৃদরোগ থাকায় ১৯৬১ সালে মেজর থাকাকালীন তিনি সামরিক বাহিনী থেকে অবসরে যান। ১৯৬২ সালে নির্বাচন করেন এবং জয় লাভ করেন। তিনি প্রাদেশিক মন্ত্রীসভায় সড়ক যোগাযোগ,রেল ও নৌমন্ত্রী হন।  ১৯৬৫ যুদ্ধে তিনি ঢাকার চীফ ওয়ার্ডেন নিযুক্ত হন। দেশের সেবার জন্য তাকে হিলাল-ই-খিদমত পুরস্কার দেওয়া হয়। তিনি স্বাধীনতা যুদ্ধের আগ পর্যন্ত পূর্ব পাকিস্তান মুসলিম লীগের সভাপতি ছিলেন। তিনি ঢাকা ওয়ান্ডারার্স ক্লাবের সভাপতি, পাকিস্তান ক্রিকেট কন্ট্রোল বোর্ডের নির্বাহি কমিটির সদস্য, পূর্ব পাকিস্তান স্পোর্টস ফেডারেশনের সদস্য, স্যার সলিমুল্লাহ এতিমখানা পরিচালনা কমিটির সভাপতি এবং ধানমন্ডি স্কুলের ব্যবস্থাপনা কমিটির সভাপতি হিসেবে দায়িত্ব পালন করেন।  শেষ জীবন স্বাধীনতা যুদ্ধে পাকিস্তানের পক্ষ নেয়ার অভিযোগ ওঠে তার বিরুদ্ধে। ১৯৭৫ সালে পর্যন্ত তিনি বাংলাদশেই ছিলেন। ১৯৭৪ সালের শেষদিকে পাকিস্তানের প্রধানমন্ত্রী জুলফিকার আলী ভুট্টু বাংলাদেশ ভ্রমণে আসেন। তিনি তাকে পাকিস্তানে যেতে অনুরোধ করেন। তবে বঙ্গবন্ধু শেখ মুজিবুর রহমান ঢাকার নবাবকে নিজের দেশে নিজের মানুষের কাছে থাকতে বলেন। ১৯৭৫ সালের জানুয়ারিতে তিনি পাকিস্তান চলে যান।  ১৯৮৪ সালে তিনি মারা যান। তাকে করাচি সামরিক কবরস্থানে দাফন করা হয়। তার স্ত্রী ১৯৯৫ সালে মারা গেলে তাকেও সেখানে কবর দেওয়া হয়।  তথ্যসূত্র  বিষয়শ্রেণী:১৯২১-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:ঢাকার সেনা কর্মকর্তা বিষয়শ্রেণী:ঢাকার নবাব বিষয়শ্রেণী:বাংলাদেশী রাজনীতিবিদ বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা গভর্নমেন্ট মুসলিম হাই স্কুলের প্রাক্তন শিক্ষার্থী বিষয়শ্রেণী:পাকিস্তান জাতীয় পরিষদের সদস্য বিষয়শ্রেণী:বাঙালি বংশোদ্ভূত পাকিস্তানি ব্যক্তি বিষয়শ্রেণী:কাশ্মীরি বংশোদ্ভূত পাকিস্তানি ব্যক্তি বিষয়শ্রেণী:২০শ শতাব্দীর বাঙালি
বাভারীয় বিজ্ঞান ও মানববিদ্যা অ্যাকাডেমি ( বায়ারিশে আকাডেমিয়ে ডের ভিসেনশাফটেন) জার্মানির মিউনিখে অবস্থিত একটি স্বশাসিত সরকারী প্রতিষ্ঠান। এখানে সে সকল পণ্ডিতদের নিযুক্ত করা কয় যারা তাদের নির্দিষ্ট বিষয়ে ইতোমধ্যে যথেষ্ট অবদান রেখেছেন। এই অ্যাকাডেমির সাধারণ লক্ষ্য নিজেদের মধ্যে আন্তঃশাস্ত্রীয় যোগাযোগ স্থাপন এবং বিভিন্ন বিষয়গুলিতে নিয়োজিত প্রতিনিধিদের সহযোগিতা প্রদান।  ইতিহাস ১৭৫৮ সালের ১২ অক্টোবর আইনজীবী  ইয়োহান গেয়র্গ ফন লোরি (১৭২৩-১৭৮৭) মিউনিখের কোয়েনেজ অ্যান্ড মাইনিং কলেজের প্রিভি কাউন্সিলর বাভারিয়া বিদ্বান সমাজ (Bayerische Gelehrte Gesellschaft) প্রতিষ্ঠা করেন। ১৭৬৯ সালের ২৮ মার্চ বাভারিয়ার নির্বাচক ম্যাক্সিমিলিয়ান তৃতীয় জোসেফ বাভারীয় বিজ্ঞান ও মানববিদ্যা অ্যাকাডেমির নেতৃত্ব দেন। প্রথম সভাপতি ছিলেন সিগমুন্ড ফন হাইমহাউসন। অ্যাকাডেমির ভিত্তি দলিলে বিশেষভাবে পূর্ববর্তী বিদ্বান সমাজ পার্নাসুস বোইকুসের (বাভারিয়ান মাউন্টেন মিউস) উল্লেখ ছিল।  বাভারীয় বিজ্ঞান ও মানববিদ্যা অ্যাকাডেমি মূলত দুটি বিভাগে বিভক্ত, ইতিহাস (Historische Klasse, হিস্টোরিশে ক্লাসে) এবং দর্শনশাস্ত্র (Philosophische Klasse, ফিলোজোফিশে ক্লাসে); গণিত ও পদার্থবিজ্ঞানসহ প্রাকৃতিক বিজ্ঞান দর্শনশাস্ত্রের অংশ হিসাবে বিবেচিত হত। তবে দর্শনশাস্ত্র ও ইতিহাসের শ্রেণী বর্তমানে গণিত ও প্রাকৃতিক বিজ্ঞান থেকে পৃথক করা হয়েছে।  সদস্য প্রতিটি শ্রেণী সাধারণত ৪৫ জন সদস্যে এবং সংশ্লিষ্ট সদস্যদের সংখ্যা ৮০ জনে সীমাবদ্ধ। তবে ৭০ বছর বা তার অধিক বয়সী সদস্যদের এই সীমার আওতায় আনা হয় না; পাশাপাশি সাধারণ সদস্যদের সংখ্যা ১২০ জন।  ইতিহাসে, অ্যাকাডেমির অনেক বিখ্যাত সদস্য রয়েছে, যার মধ্যে ইয়োহান ভল্ফগাং ফন গ্যোটে, গ্রিম ভ্রাতৃদ্বয়, টেওডোর মম্‌জেন, আন্থিমস গাজিস, আলেকজান্ডার এবং ভিল্‌হেল্ম ফন হুম্বোল্ট, কার্ট সেটে, মাক্স প্লাংক, অটো হান, আলবার্ট আইনস্টাইন, মাক্স ভেবার, ভের্নার কার্ল হাইজেনবের্গ এবং আডল্‌ফ বুটেনান্ড্‌ট।   সভাপতি  প্রথম সভাপতি ছিলেন মিন্ট ও মাইনিং কমিশনের চেয়ারম্যান সিগমুন্ড,কাউন্ট অফ হিমহাউসন। ফ্রাইড্রিক হেনরিচ জ্যাকবেরি, ফ্রেডরিক উইলহেল ভন শিলিং, জাস্টাস ভন লিবিগ, ইগনাজ ভন ডোলিংগার, ম্যাক্স ভন পেটেনকফফার এবং ওয়ালথার মেইসনারও সভাপতিদের মধ্যে অন্তর্ভুক্ত ছিলেন।  বর্তমানে সভাপতি প্রফেসর ডক্টর থমাস ও হোলমান।  অ্যাকাডেমির কমিশন দীর্ঘমেয়াদী প্রকল্পের জন্য অ্যাকাডেমি কমিশন গঠন করে থাকে। বর্তমানে ৩৭টি কমিশন কার্যকর রয়েছে এবং এতে ৪৫০ জনের অধিক ব্যক্তি কাজ করছে।  তথ্যসূত্র উদ্ধৃতিসমূহ   সোর্স   বহিঃসংযোগ  বিষয়শ্রেণী:মিউনিখ আবাসন বিষয়শ্রেণী:মিউনিখের সংস্কৃতি
সব চরিত্র কাল্পনিক, ( "All Characters are Imaginary") ২০০৯ সালে ভারতীয় বাংলা চলচ্চিত্র, যেটি পরিচালনা করেন ঋতুপর্ণ ঘোষ. এই চলচ্চিত্রে মুল চরিত্রে অভিনয় করেছেন বিপাশা বসু এবং প্রসেনজিৎ চট্টোপাধ্যায়. এই চলচ্চিত্রটি ৩০তম ডারবান আন্তর্জাতিক চলচ্চিত্র উৎসবের জন্য নির্বাচিত হয় এবং ২০০৯ সালে সেরা বাংলা চলচ্চিত্র হিসাবে জাতীয় পুরস্কার লাভ করে। এই চলচ্চিত্রটি ২০০৯ সালের কান চলচ্চিত্র উৎসবে প্রদর্শিত হয়।  কাহিনী  অভিনয়ে  প্রসেনজিৎ চট্টোপাধ্যায় - ইন্দ্রনীল মিত্র   বিপাশা বসু - রাধিকা মিত্র  যীশু সেনগুপ্ত - শেখর   পাওলি দাম - কাজরী রায়   সোহাগ সেন - প্রিয়াবালা দাস একা নন্দর মা  তথ্যসূত্র  বহিঃসংযোগ  বিষয়শ্রেণী:২০০৯-এর চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ঋতুপর্ণ ঘোষ পরিচালিত চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
ধর্ম রক্ষতি রক্ষিতঃ (; IAST: dharmo rakṣati rakṣitaḥ) একটি জনপ্রিয় সংস্কৃত বাক্যাংশVidyāprakāśānandagirisvāmi. Gita Makaranda. India: Sri Suka Brahma Ashram, 1980. এবং মনুসংহিতা শ্লোক ৮.১৫ ও মহাভারতে উল্লিখিত।  এটির অর্থ হলো "ধর্ম তাদের রক্ষা করে যারা এটি রক্ষা করে।"  ইংরেজিতে ধর্মের নিকটতম প্রতিশব্দ হল ধার্মিকতা (righteousness) এবং নীতিশাস্ত্র (ethics)।  বাক্যটি একটি সম্পূর্ণ মনুসংহিতা শ্লোকের একটি অংশ যা হলো:  মনুসংহিতা প্রথম অনুবাদ করেন স্যার উইলিয়াম জোন্স ১৭৭৬ সালে অন্যান্য সংস্কৃত ধর্মীয় বই সহ ব্রিটিশ ভারতে হিন্দুদের জন্য আইনী বিধান করার জন্য।  এটি  ভারতীয় গোয়েন্দা সংস্থা রিসার্চ অ্যান্ড অ্যানালাইসিস উইং, ভারতের সুপ্রিম কোর্ট এবং ন্যাশনাল ল স্কুল অফ ইন্ডিয়া ইউনিভার্সিটির মূলমন্ত্র ।   আরো পড়ুন    সংস্কৃত নীতিবাক্য যুক্ত প্রতিষ্ঠানের তালিকা  সংস্কৃত লিপ্যন্তরের আন্তর্জাতিক বর্ণমালা  সংস্কৃত নীতিবাক্য যুক্ত শিক্ষা প্রতিষ্ঠানের তালিকা  ভারতের সংস্কৃত বিশ্ববিদ্যালয়ের তালিকা   ঐতিহাসিক সংস্কৃত গ্রন্থের তালিকা  সংস্কৃত বৌদ্ধ সাহিত্যের তালিকা  সংস্কৃত হিন্দু পুরাণে কিংবদন্তি প্রাণীদের তালিকা  সংস্কৃত কবিদের তালিকা  সংস্কৃত উইকিপিডিয়া   তথ্যসূত্র    বিষয়শ্রেণী:সংস্কৃত নীতিবাক্য বিষয়শ্রেণী:মহাভারত বিষয়শ্রেণী:বিচার
জোন লরিং (জন্ম ম্যাডেলিন এলিস, ১৭ এপ্রিল ১৯২৬ - ৩০ মে ২০১৪) ছিলেন একজন মার্কিন অভিনেত্রী ও গায়িকা। তিনি চলচ্চিত্র ও মঞ্চে তার কাজের জন্য পরিচিতি অর্জন করেন। তিনি দ্য কর্ন ইজ গ্রিন (১৯৪৫) চলচ্চিত্রে বেসি ওয়েটি চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি ১৯৫০ সালে কাম ব্যাক, লিটল শেবা নাটকে প্রথমবারের মত ম্যারি বাকহোল্ডার চরিত্রে অভিনয় করেন, এবং এর জন্য তিনি ডোনাল্ডসন পুরস্কার অর্জন করেন।  প্রারম্ভিক জীবন লরিং ১৯২৬ সালে ১৭ই এপ্রিল হংকং-এ জন্মগ্রহণ করেন। তার মাতা আনিয়া এলিস (১৯০৪-১৯৯৪) ছিলেন একজন ইহুদি অভিবাসী। তারা ১৯৩৭ সালে দ্বিতীয় বিশ্বযুদ্ধের শুরুতে হংকং-এ জাপানের আক্রমণকালে হংকং থেকে নৌকায় করে হনলুলু ও পরে মার্কিন যুক্তরাষ্ট্রের সান ফ্রান্সিস্কোতে পৌঁছান। এরপর তারা লস অ্যাঞ্জেলেসে চলে যান এবং ম্যাডেলিন ("ডেলি" ডাকনামে পরিচিত) শিশু অভিনেত্রী হিসেবে বেতার ও চলচ্চিত্রে কাজ শুরু করেন। আ ডেট উইথ জুডি (১৯৪২) বেতার অনুষ্ঠানের নাম ভূমিকায় কাজ করার সময় তার নাম ছিল "ডেলি এলিস"। পরবর্তীকালে তিনি তার মঞ্চনাম হিসেবে "জোন লরিং" নামটি গ্রহণ করেন।  চলচ্চিত্রের তালিকা  চলচ্চিত্র বছর শিরোনাম চরিত্র টীকা ১৯৪৪ সং অব রাশিয়া সোনিয়া দ্য ব্রিজ অব সান লুই রে পেপিটা ১৯৪৫ দ্য কর্ন ইজ গ্রিন বেসি ওয়েটি মনোনীত - শ্রেষ্ঠ পার্শ্ব অভিনেত্রী বিভাগে একাডেমি পুরস্কার ১৯৪৬ থ্রি স্ট্রেঞ্জার্স আইসি ক্রেন দ্য ভারডিক্ট লটি রসন ১৯৪৭ দ্য আদার লাভ সেলেস্টিন মিলার  দ্য লস্ট মোমেন্ট অ্যামেলিয়া দ্য গ্যাংস্টার ডরথি ১৯৪৮ গুড স্যাম শার্লি মে ১৯৫১ দ্য বিগ নাইট ম্যারিয়ন রস্টিনা ১৯৫২ Imbarco a mezzanotte অ্যাঞ্জেলা ইংরেজি নাম: স্ট্রেঞ্জার অন দ্য প্রাউল ১৯৭৪ দ্য মিডনাইট ম্যান জুডি  তথ্যসূত্র  বহিঃসংযোগ         বিষয়শ্রেণী:১৯২৬-এ জন্ম বিষয়শ্রেণী:২০১৪-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন বেতার অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন যুক্তরাষ্ট্রে হংকংয়ীয় অভিবাসী বিষয়শ্রেণী:ডোনাল্ডসন পুরস্কার বিজয়ী বিষয়শ্রেণী:মার্কিন শিশু অভিনেত্রী বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:২১শ শতাব্দীর মার্কিন নারী
নট আ ফেজ হল একটি ব্রিটিশ দাতব্য সংস্থা, ২০২০ সালে ড্যানিয়েল সেন্ট জেমস এবং জ্যাকি ডেভন এর প্রতিষ্ঠা করেছিলেন। দেশব্যাপী এই দাতব্য প্রতিষ্ঠানটির লক্ষ্য ট্রান্স এবং লিঙ্গ-বৈচিত্র্যপূর্ণ প্রাপ্তবয়স্কদের জীবনকে সমর্থন করা ও তার "উন্নতি" করা এবং এই সম্প্রদায় সম্পর্কে শিক্ষার প্রসার ঘটানো।   ইতিহাস  কোভিড-১৯ লকডাউনের সময়, ড্যানিয়েল সেন্ট জেমস এবং জ্যাকি ডেভন নট আ ফেজ প্রতিষ্ঠা করেন। ডেভনের নকশা অনুযায়ী তৈরি করা দাতব্য পণ্যগুলিতে এই শিরোনাম বাক্যাংশটি ব্যবহার করা হয়েছিল, বিক্রয় থেকে প্রাপ্ত অর্থ মারমেইডস সংস্থায় দেওয়া হত। এই জুটি তখন থেকে এই ধারণাটি শুরু করেছিলেন। এই উদ্যোগটি ভিক্টোরিয়া বেকহ্যামের সমর্থন পেয়েছিল এবং মিসগাইডেড ফ্যাশন সংস্থার সাথে একটি অংশীদারিত্ব তৈরি করেছিল। সেখান থেকে, নট আ ফেজ তার নিজস্ব অধিকারে একটি "পূর্ণরূপে প্রতিষ্ঠিত দাতব্য প্রতিষ্ঠান" হিসেবে বিকশিত হয়। সেন্ট জেমস এই প্রকল্পটিকে ক্রমাগত বিকশিত হিসাবে বর্ণনা করেছেন, যারা সম্প্রদায়ের বর্তমান চাহিদা মেটাতে বিকাশ প্রাপ্ত হচ্ছে।  ২০২৩ সালের মধ্যে, যুক্তরাজ্য জুড়ে আটটি অবস্থানে নট আ ফেজ তাদের শাখা খুলেছে, এরা ট্রান্স এবং লিঙ্গ-বৈচিত্র্যপূর্ণ প্রাপ্তবয়স্কদের বিভিন্ন পরিষেবা এবং "সঙ্গী সহায়তা, নির্দেশিকা এবং সংস্থান" প্রদান করে। ২০২১ সালে, নট আ ফেজ ট্রাস্টি অ্যালিক্স ম্যাডিসন আনসন-জোন্স দ্বারা তৈরি ফিটনেস প্রোগ্রাম মিসফিটস চালু করে।  ২০২৩ সালে, নট আ ফেজ ফ্যাশন ডিজাইনার ফিওরুচি, ক্রিস্টোফার কেন, গ্যারেথ পুঘ এবং ড্যানিয়েল ডব্লিউ. ফ্লেচারের সাথে সহযোগিতা ক'রে ছয়টি টি-শার্ট লটারির সাহায্যে বিক্রয় করে। নভেম্বর মাসে ক্ল্যাফাম গ্র্যান্ডে ম্যাক্স বালেগডে একটি নট আ ফেজ তহবিল সংগ্রহ অনুষ্ঠানের আয়োজন করেছিলেন যেখানে কেটি বাসের, ক্লডিয়া কারিউকি, বেইলি জে মিলস এবং অ্যান্থনি লেক্সার মতো শিল্পীরা উপস্থিত ছিলেন। নট আ ফেজ-কে প্রাইড ইন লন্ডন ইউনিটি ফাণ্ডে ভূষিত করা হয়। ২০২৪ সালে, দাতব্য সংস্থাটি মাইটি হুপলার পিঙ্ক নয়েজ ফাউণ্ডেশনের দানগ্রাহী হয়ে ওঠে।  ২০২৪ সালে মার্কিন যুক্তরাষ্ট্রে ডোনাল্ড ট্রাম্পের পুনর্নির্বাচনের পর, আমেরিকান স্পনসররা নট আ ফেজের মতো দাতব্য সংস্থাগুলিকে সমর্থন করা থেকে সরে আসতে শুরু করে। সেফোরা ইউকে-এর সাথে অংশীদারিত্ব গঠনের পরপরই, সংস্থাটি ২০২৫ সালের ১১ই এপ্রিল একটি তহবিল আবেদন স্থাপন করে। সমতা আইনে নারীর সংজ্ঞা সম্পর্কে যুক্তরাজ্যের সুপ্রিম কোর্টের রায়ের প্রতিক্রিয়ায়, নট আ ফেজ সংস্থা তহবিল সংগ্রহ এবং দৃশ্যমানতার ক্ষেত্রে উল্লেখযোগ্যভাবে বৃদ্ধি পেয়েছে। অভিনেত্রী নিকোলা কফলান তাঁর ইনস্টাগ্রাম পাতায় সংগঠনের জন্য একটি তহবিল সংগ্রহের অনুষ্ঠানের কথা ভাগ করে নিয়েছেন। গায়ক জ্যাক শিয়ার্স ঘোষণা করেছেন যে তাঁর ব্যাণ্ড সিজার সিস্টার্স তাদের আসন্ন সফরে নট আ ফেজের সাথে অংশীদারীত্ব করবে।  এর আগে, লন্ডন ট্রান্স+ প্রাইড ২০২৫ ইয়ান ম্যাককেলেন টুয়েলফথ নাইটের একটি পাঠের আয়োজন করছে, যেখানে সকল ট্রান্স এবং নন-বাইনারি দল থাকবে, যেখান থেকে সংগৃহীত অর্থ যাবে নট আ ফেজ-এ।   তথ্যসূত্র   বিষয়শ্রেণী:২০২০-এ প্রতিষ্ঠিত সংগঠন বিষয়শ্রেণী:যুক্তরাজ্যে এলজিবিটিকিউ রাজনৈতিক প্রচার গোষ্ঠী বিষয়শ্রেণী:২০২০-এ যুক্তরাজ্যে প্রতিষ্ঠিত
সেল্টিক রুট ফেস্টিভ্যাল হল একটি সেল্টিক উৎসব যা প্রতি বছর অন্টারিওর গোডেরিচ শহরে অনুষ্ঠিত হয়। উত্সবটি বিভিন্ন ধরনের সংগীতশিল্পী এবং কারিগরদের কারিগরী প্রদর্শনের মাধ্যমে ঐতিহ্যবাহী সেল্টিক সঙ্গীত এবং নৈপুণ্য উদযাপন করে। আয়ারল্যান্ড, স্কটল্যান্ড এবং ওয়েলসের মতো দূর থেকে বাদ্যযন্ত্রের অভিনয় এসেছে, তবে জনপ্রিয় উত্তর আমেরিকার লোক শিল্পী যেমন মাউরা ও'কনেল, দ্য ওয়েলিন' জেনিস এবং গারনেট রজার্সকেও অন্তর্ভুক্ত করেছে।   উৎসবটি প্রথম ১৯৯২ সালে অনুষ্ঠিত হয়েছিল।   বহিঃসংযোগ    সরকারী ওয়েবসাইট বিষয়শ্রেণী:১৯৯২-এ প্রতিষ্ঠিত পুনরাবৃত্ত ঘটনা বিষয়শ্রেণী:অন্টারিওর সঙ্গীত উৎসব বিষয়শ্রেণী:কানাডার লোক উৎসব
তুমি আসবে বলে ২০১২ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়ছবিটির কাহিনি ও চিত্রনাট্য লিখেছেন আশরাফুর রহমান। ইমপ্রেস টেলিফিল্ম লিমিটেডের প্রযোজনায় সুস্থধারার চলচ্চিত্র স্লোগান নিয়ে ছায়াছবিটি পরিচালনা করেছেন আশরাফুর রহমান। চলচ্চিত্রটির প্রধান চরিত্রে অভিনয় করেছেন নিরব ও নিপুন। ছায়াছবিটি ২০১২ সালের ঈদুল ফিতরে সারাদেশে মুক্তি পায়।   কাহিনি সংক্ষেপ   কুশীলব  নিরব  নিপুন  মিজু আহমেদ  দিলারা জামান  এজাজুল ইসলাম   নির্মাণ নেপথ্য  তুমি আসবে বলে চলচ্চিত্রটির চিত্রগ্রহণ শুরু হয় ২০০৯ সালে। প্রথমে নাম রাখা হয় তুমি আসবে বলে ভালবাসবে বলে, পরে তা ছোট করে তুমি আসবে বলে রাখা হয়। চলচ্চিত্রটির নির্মাণ কাজ শেষ হলে বাংলাদেশ চলচ্চিত্র সেন্সর বোর্ড থেকে ২০১২ সালের ১৮ জুলাই সেন্সর ছাড়পত্র পায়।   মুক্তি  চলচ্চিত্রটি ঈদুল ফিতরে ঢাকায় ও ঢাকার বাইরে ১০টি প্রেক্ষাগৃহে মুক্তি পায়। মধ্যপ্রাচ্যের বাংলাদেশী দর্শকদের কথা মাথায় রেখে চলচ্চিত্রটি সেপ্টেম্বর মাসের ১৪ তারিখ কাতারের দোহার গালফ অডিটোরিয়ামে মুক্তি দেওয়া হয়।   সঙ্গীত  তুমি আসবে বলে চলচ্চিত্রের গানে কণ্ঠ দিয়েছেন রুনা লায়লা।   পুরস্কার  জাতীয় চলচ্চিত্র পুরস্কার  শ্রেষ্ঠ নারী কণ্ঠশিল্পী - রুনা লায়লা   তথ্যসূত্র    বহিঃসংযোগ     তুমি আসবে বলে অফিসিয়াল ফেসবুক  বিষয়শ্রেণী:২০১২-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র
দ্য জাজমেন্ট ডে হল একটি ভিলেন পেশাদার রেসলিং স্টেবল যেটি র ব্র্যান্ডে ডাব্লিউডাব্লিউই-তে পারফর্ম করছে। দলটি বর্তমানে ড্যামিয়ান প্রিস্ট, রিয়া রিপলে, ফিন ব্যালর, "ডার্টি" ডমিনিক মিস্টেরিও এবং জেডি ম্যাকডোনার সমন্বয়ে গঠিত। রিপলি তার প্রথম রাজত্বে বর্তমান মহিলা বিশ্ব চ্যাম্পিয়ন, ফিন ব্যালর এবং ড্যামিয়ান প্রিস্ট তাদের দ্বিতীয় রাজত্ব বর্তমান আনডিস্পিউটেড ডাব্লিউডাব্লিউই ট্যাগ টিম চ্যাম্পিয়ন, এবং ড্যামিয়ান প্রিস্ট একই সাথে মানি ইন দ্য ব্যাংক জয় করেন। মিস্টেরিও একজন প্রাক্তন দুইবারের এনএক্সটি উত্তর আমেরিকান চ্যাম্পিয়ন।  দলটি ২০২২ রেসলম্যানিয়া ৩৮ এ এর আগের নেতা এজ দ্বারা একটি অন্ধকার গথিক/ অলৌকিক থিম সহ প্রতিষ্ঠিত হয়েছিল; ড্যামিয়ান প্রিস্ট ছিলেন এজের সাথে প্রথম যোগদানকারী, তারপরে রিয়া রিপলি। ফিন ব্যালর এর সংযোজনের পরে এজকে দল থেকে বহিষ্কার করা হয় এবং অতিপ্রাকৃত উপাদানগুলি ধীরে ধীরে বিবর্ণ হয়ে যায় এবং রাস্তার ঠগ/গোথ বুলি গ্রুপে পরিণত হয়। সেই বছরের শেষের দিকে, মিস্টেরিও তার বাবাকে বিশ্বাসঘাতকতা করে গ্রুপে যোগদান করার জন্য তার বিরুদ্ধে শত্রুতা করে। ২০২৩ সালে, ফিন ব্যালর তার বাস্তব জীবনের ছাত্র, জেডি ম্যাকডোনাকে নিয়োগ করতে শুরু করে, যিনি আনুষ্ঠানিকভাবে নভেম্বরে দলে যোগদান করেছিলেন।   সদস্য   *প্রতিষ্ঠাতা সদস্য(রা)লিলিডার   কারেন্ট  সদস্যরাযোগদান করেছেনড্যামিয়ান প্রিস্ট৩ এপ্রিল, ২০২২ *রিয়া রিপলি৮ মে, ২০২২ফিন ব্যালর৬ জুন, ২০২২"ডারটি" ডমিনিক মিস্টিরিও৫ সেপ্টেম্বর, ২০২২জেডি ম্যাকডোনা১৪ এপ্রিল, ২০২৩   প্রাক্তন  +সদস্যযোগদান করেছেনবামএজ (লি)৩ এপ্রিল, ২০২২ *৬ জুন, ২০২২   চ্যাম্পিয়নশিপ এবং কৃতিত্ব    ইএসপিএন  বর্ষসেরা মহিলা কুস্তিগির (২০২৩)- রিয়া রিপলি   প্রো রেসলিং ইলাস্ট্রেটেড  বছরের সেরা দল (২০২৩)  বছরের সেরা ম্যাচ (২০২৩)   বছরের মোস্ট হেটেড রেসলার (২০২৩) - ডমিনিক মিস্টেরিও  ওমেন অফ দ্য ইয়ার (২০২৩)- রিয়া রিপলি  ২০২৩ সালে পিডব্লিউআই মহিলাদের 250- এ শীর্ষ ২৫০ মহিলা একক কুস্তিগিরদের মধ্যে রিয়া রিপলি নম্বর ১  ২০২৩ সালে PWI 500- এ শীর্ষ 500 একক কুস্তিগিরদের মধ্যে 61 নম্বরে র‌্যাঙ্ক করা হয়েছে  ২০২৩ সালে PWI ৫০০- এ শীর্ষ ৫০০ একক কুস্তিগিরদের মধ্যে 71 নং প্রিস্ট  ২০২৩ সালে পিডব্লিউআই 500- এ শীর্ষ ৫০০ একক কুস্তিগিরদের মধ্যে মিস্টেরিও নং ৯৪ র‍্যাঙ্ক করেছে  ডাব্লিউডাব্লিউই  মহিলাদের বিশ্ব চ্যাম্পিয়নশিপ (১ বার, বর্তমান) - রিয়া রিপলি  এনএক্সটি উত্তর আমেরিকান চ্যাম্পিয়নশিপ (২ বার) - ডমিনিক মিস্টেরিও  ডাব্লিউডাব্লিউই র ট্যাগ টিম চ্যাম্পিয়নশিপ (২ বার, বর্তমান) – ফিন ব্যালর এবং ড্যামিয়ান প্রিস্ট  ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ (২ বার, বর্তমান) – ফিন ব্যালর এবং ড্যামিয়ান প্রিস্ট  মহিলাদের রয়্যাল রাম্বল (২০২৩) – রিয়া রিপলি  ব্যাঙ্কে পুরুষদের টাকা (২০২৩) - ড্যামিয়ান প্রিস্ট  সপ্তম মহিলা ট্রিপল ক্রাউন চ্যাম্পিয়ন – রিয়া রিপলি  পঞ্চম মহিলা গ্র্যান্ড স্ল্যাম চ্যাম্পিয়ন – রিয়া রিপলি  ১৭ তম গ্র্যান্ড স্ল্যাম চ্যাম্পিয়ন (বর্তমান ফর্ম্যাটের অধীনে; ২৪ তম সামগ্রিক) – ফিন ব্যালর  তথ্যসূত্র   বহিঃসংযোগ                Cagematch.net এ দ্য জাজমেন্ট ডের প্রোফাইল  বিষয়শ্রেণী:ডাব্লিউডাব্লিউইর দল
সুধীর কুমার চিত্রদুর্গ পদ্মা রাজু (জন্ম ১৩ই এপ্রিল ১৯৭৯) একজন ভারতীয় ভারোত্তোলক ।  তিনি  ব্রোঞ্জ পদক জিতেছিলেন ২০০৬ কমনওয়েলথ গেমসে পুরুষদের ৬৯ কেজি বিভাগে মোট ২৮৭ কিলোগ্রামের সম্মিলিত উত্তোলন সহ ব্রোঞ্জ পদক জিতেছিলেন।    তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় পুরুষ ভারোত্তোলক বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় ব্যক্তি
This is an auxiliary template that allows one to encode "||" (two pipes or vertical bars) within template parameters.  If it is unnecessary to get a "||", it is better to use "&#124;&#124;".  However the "||" delimiter for a Wiki table has to be escaped by a template if it is used within a template.  নোট There is no such problem with "!!" (exclamation marks).  This problem only affects "||" (vertical bars) in conjunction with the m:Help:Parameter default mechanism within tables.  This template cannot be substituted.  আরও দেখুন টেমপ্লেট:! টেমপ্লেট:!- টেমপ্লেট:-! Wikipedia:Qif conditionals  cs:Šablona:!! de:Vorlage:!! en:Template:!! et:Mall:!! es:Plantilla:!! dsb:Pśedłoga:!! eo:Ŝablono:!! fa:الگو:!! fi:Malline:!! hsb:Předłoha:!! it:Template:!! ja:Template:!! ka:თარგი:!! ku:Şablon:!! ml:ഫലകം:!! mn:Загвар:!! nl:Sjabloon:!! no:Mal:!! pl:Szablon:!! pt:Template:!! sl:Predloga:!! th:แม่แบบ:!! tt:Үрнәк:!! tpi:Template:!! uk:Шаблон:!!
একটি সমাজতান্ত্রিক সমাজ হল একটি সদস্যপদ সংগঠন যা যুক্তরাজ্যের লেবার পার্টির সাথে যুক্ত। থাম্ব| সমাজতান্ত্রিক সমাজ স্টল লেবার পার্টি সম্মেলন ২০০৪ সবচেয়ে সুপরিচিত এবং প্রাচীনতম সমাজতান্ত্রিক সমাজ হল ফ্যাবিয়ান সোসাইটি, ১৮৮৪ সালে প্রতিষ্ঠিত হয়েছিল, লেবার পার্টি তৈরির কয়েক বছর আগে (যেটিতে সোসাইটি অংশগ্রহণ করেছিল)।  সোসাইটির সদস্য সংখ্যা তুলনামূলকভাবে ছোট (প্রায় ৭,০০০) কিন্তু এটি শ্রম চেনাশোনাগুলিতে অনেক প্রভাব বিস্তার করে। লেবার পার্টির পরিপ্রেক্ষিতে কো-অপারেটিভ পার্টি কঠোরভাবে একটি "সমাজতান্ত্রিক সমাজ" নয়; এটা আসলে লেবার এর সাথে নির্বাচনী চুক্তি সহ একটি পৃথক দল। এটি বেশিরভাগ অংশে সমাজতান্ত্রিক সমাজ হিসাবে কাজ করে যদিও এর কিছু অতিরিক্ত অধিকার রয়েছে।  তথ্যসূত্র
ফরাশগঞ্জ স্পোর্টিং ক্লাব ঢাকা কেন্দ্রিক বাংলাদেশের একটি ফুটবল ক্লাব। ১৯৫৯ সালে ক্লাবটি প্রতিষ্ঠিত হয়। ২০১১ সালে ২৪ এপ্রিল স্বাধীনতা কাপে চ্যাম্পিয়ন হয় দলটি।  বাংলাদেশ প্রিমিয়ার ফুটবল লিগের ২০১৭-১৮ মৌসুমে ১২ দলের মধ্যে ১২ তম হয়ে রেলিগেশনের কবলে পড়ে ক্লাবটি। বর্তমানে, ক্লাবটি বাংলাদেশ চ্যাম্পিয়নশিপ লিগে খেলছে।  অর্জন স্বাধীনতা কাপ বিজয়ী (১ বার): ২০১১  তথ্যসূত্র  বিষয়শ্রেণী:বাংলাদেশের ফুটবল ক্লাব